Løtu seinni var aftur um at verða galið. Innlegg kom og ein havnamaður skallaði, men Ivan diskaði upp við einari fantom-bjarging, tí fyrstu í dag. Tann næsta kom umleið hálvan fyrra hálvleik, tá Ivan aftur mátti strekkja hvørja lykkju. Vit høvdu nógv fólk frammi, og so kontraðu teir. Tað tóktiskt sum um vit høvdu stýr á støðuni, men so fekk einsamalli HB-arin brádliga fatur á bótltinum, og, einsamallur við Ivan, lobbaði hann ísakaldur uppum. Vit høvdu ein dupultan møguleika áðrenn hálvleik. Fyrri hálvleikur endaði 2-0, men eftir málmøguleikum kundi lættliga verði 4-0. Ivan vildi tað tó øðrvísi. Vit gjørdu nakrar taktiskar tillagingar í hálvleikinum og tað sá betur út beinanvegin. Søren setti fulla ferð á og fekk bóltin djúpt. Hann fintaði til vinstru og trekti innyvir um brotsteigarmarkið og skjeyt móti handaru stong. Gott avrik, men beint framvið. Tá 2. hálvleikur var næstan hálvrunnnin lupu allir 07 Vestur-fjeppararnir á føtur. Janus fekk fekk rúm framman fyri brotsteigin og snúraði eit einastandandi skot móti handara horni. Bólturin sang í stongini og uppá tvørs aftanfyri málverjan, men inn fór hann ikki. 5 minuttir fyri leiklok høvdu vit aftur stóran møguleika at minka um munin. Søren fekk eina góða sending og smeyg sær framvið verjuleikaranum og skjey, men málverjin hálvbjargaði. Tór-Ingar fekk returin og siktaði móti handara horni, men ein verjuleikari fekk skalla vekk av strikuni. Haðani legði hann bóltin til Søren, sum datt inni í brotsteiginum. Rópt bleiv um brotspark, men dómarin lat ikki um vón. Samanumtikið høvdu vit heilt víst uppiborið at fingið mál burturúr møguleikunum, vit høvdu. Sunnudagin um eina viku skulu vit aftur í eldin. Mótstøðuliðið er suðringar, sum fingu sera góða byrjan uppá kappingarárið, við 2-1 sigri á ÍF.